PMIndiaData/PMIndiaSum huggingface dataset:
وزیراعظم لیہہ میں، 19 کشک باکولا رنپوشے کی صد سالہ یوم پیدائش تقریبات کی اختتامی تقریب میں شرکت کی، زوجیلا سرنگ سے متعلق کام کی ابتدا کے موقع پر تختی کی نقاب کشائی

نئیدہلی۔19مئی، 2018؛ وزیراعظم جناب نریندر مودی آج دورہ جموں و کشمیر کے پہلے مرحلے میں لیہہ پہنچے۔ انہوں نے لیہ میں 19ویں کشک باکولا رپنوشے کی پیدائش کی صد سالہ یوم تقریبات کی اختتامی تقریب میں شرکت کی۔ اس تقریب میں انہوں نے زوجیلا سرنگ سے متعلق کام کی ابتدا کے موقع پر ایک تختی کی نقاب کشائی کی۔ 14 کلومیٹر لمبی سرنگ ہندوستان کی سب سے لمبی سڑک سرنگ اور ایشیا کی سب سے لمبی دو طرفہ سرنگ ہوگی۔ وزیراعظم کی زیر قیادت اقتصادی معاملات سے متعلق کابینہ کمیٹی نے اس سال 6800 کروڑ روپے کی لاگت سے قومی شاہراہ – 1 اے سیکشن پر بالتال اور مینا مارگ کے درمیان اس سرنگ کی تعمیر، آپریشن اور دیکھ بھال کو منظوری دی تھی۔ اس سرنگ کی تعمیر سے سری نگر، کارگل اور لیہہ کے درمیان سبھی موسم میں آمدو رفت کی سہولت فراہم ہوگی۔ اس کی تعمیر سے زوجیلا سرنگ کو پار کرنے میں صرف پندرہ منٹ لگیں گے جب کہ اس وقت اسے پار کرنے میں ساڑھے تین گھنٹے لگتے ہیں۔ اس سے ان علاقوں میں سماجی اور ثقافتی اور معاشی پیش رفت کا راستہ ہموار ہوگا۔ اس موقع پر ایک بڑے اجلاس کو خطاب کرتے ہوئے انہوں نے 19ویں کشک باکولا رینپوشے کی عظیم خدمات کا ذکر کیا۔ وزیراعظم نے کہا کہ انہوں نے اپنی زندگی عوام کی خدمات میں وقف کر دی تھی۔ وزیراعظم نریندر مودی نے اس بات پر خوشی کا اظہار کیا کہ وہ جموں و کشمیر کے تینوں حصوں کا دورہ کر رہے ہیں۔ انہوں نے کہا کہ جموں و کشمیر 25000 کروڑ روپے کے ترقیاتی پروجیکٹ کو حاصل کرنے جا رہا ہے۔ ان پروجیکٹوں سے ریاست کے عوا م پر مثبت اثرات مرتب ہوں گے۔ ۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ م ج۔ ت ح( ,
فرانسیسی صدر کے سفارتی مشیر جناب ایمانوئل بون نے وزیر اعظم سے ملاقات کی

فرانس کے صدر ایچ ای ایمینوئل میکرون کے سفارتی مشیر جناب ایمانوئل بون نے 5 جنوری 2023 کو وزیر اعظم جناب نریندر مودی سے ملاقات کی۔ وزیر اعظم نے ہندوستان اور فرانس کے درمیان دفاع، سیکورٹی اور ہند-بحرالکاہل سمیت اپنی اسٹریٹجک شراکت داری کے مختلف شعبوں میں قریبی تعاون کو اجاگر کیا۔ وزیر اعظم نے ہندوستان کی جی- 20صدارت کے لیے فرانس کی حمایت کا خیر مقدم کیا۔ جناب بون نے صدر ایمانوئل میکرون کا دوستی کا پیغام وزیر اعظم تک پہنچایا اور انہیں این ایس اے، جناب اجیت ڈوول کے ساتھ اسٹریٹجک ڈائیلاگ کے بارے میں آگاہ کیا، جو دن کے اوائل میں منعقد ہوا۔ توانائی اور ثقافت سمیت باہمی دلچسپی اور تعاون کے دیگر شعبوں پر بھی بات چیت ہوئی۔ وزیر اعظم نے بالی میں صدر میکرون کے ساتھ اپنی حالیہ ملاقات کو بڑے شوق سے یاد کیا اور صدر میکرون کو ہندوستان کے دورے کی دعوت دی۔ جناب بون نے کہا کہ صدر میکرون اپنے ہندوستان کے جلد دورے کے منتظر ہیں۔
وزیراعظم نریندر مودی اور اسرائیل کے وزیر اعظم ایچ  ای نفتالی بینٹ کے درمیان فون پر بات چیت ہوئی

نئی دہلی17 اگست2021: وزیراعظم نریندر مودی نے اسرائیل کے وزیر اعظم ایچ ای نفتالی بینٹ سے فو ن پر بات چیت کی ۔ وزیراعظم نے اس سال کے اوائل میں اسرائیل کے وزیراعظم کی حیثیت سے عہدہ سنبھالنے کے لئے ایچ ای بینٹ کو پھر سے اپنی مبارکبادپیش کی ۔ رہنماؤں نے حالیہ برسوں میں باہمی تعلقات میں قابل قدر پیش رفت پر اطمینان کا اظہار کیا۔ وزیر اعظم نے اس بات پر زور دیا کہ بھارت ،زراعت ، پانی، دفاع اور سکیورٹی اور سائبر سکیورٹی جیسے شعبوں میں اسرائیل کے ساتھ اپنے مضبوط تعاون کوبہت اہمیت دیتا ہے۔ دونوں رہنماؤں نے بالخصوص اعلیٰ ٹکنالوجی اور اختراع کے شعبوں میں تعاون کو مزید وسعت دینے کی صلاحیت سے اتفاق کیا۔انہوں نے اُن تعمیری نوعیت کے اقدامات پرتبادلہ خیال کیا، جو اس سلسلے میں کئے جاسکتے ہیں اور فیصلہ کیا کہ بھارت – اسرائیل اسٹریٹجک شراکتداری کو مزید وسعت دینے کے لئے ایک خاکہ تیار کرنے پر دونوں ملکوں کے وزرائے خارجہ مل کر کام کریں گے۔ بھارت اور اسرائیل کے درمیان اگلے سال سفارتی تعلقات کے قیام کے 30 برس مکمل ہونے کی بات کرتے ہوئے وزیراعظم نے ایچ ای بینٹ کو بھارت آنے کی دعوت دی ۔ وزیراعظم نے پارسیوں کی آئندہ ہونے والی تقریب روش ہشانہ کے لئے ایچ ای بینٹ اور اسرائیل کے عوام کو اپنی مبارکباد او ر نیک خواہشات بھی پیش کیں۔
دھن تیرس کے موقع پر اہل وطن کو وزیر اعظم کی مبارکباد

نئیدہلی05نومبر۔وزیراعظم جناب نریندر مودی نے دھن تیرس کے موقع پر اہل وطن کو مبارکباد پیش کی ہے ۔ وزیر اعظم نے اپنے پیغام میں کہا ہے کہ دھن تیرس کے مقدس موقع پر تمام اہل وطن کو قلبی نیک تمنائیں ۔بھگوان دھنونتری ہم سبھی کی زندگی میں آسودگی،خوشحالی اور تندرستی لائیں ۔ وزیر اعظم نے کہا ہے کہ دھن تیرس کے مبارک موقع پر میری جانب سے مبارکباد ۔ خدا کرے کہ یہ خصوصی دن ہمارے معاشرے میں امن اور خوشحالی کے جذبے کو فروغ دے! ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔س ش ۔رم
وزیر اعظم 18اکتوبر کو 90ویں اِنٹر پول جنرل اسمبلی سے خطاب کریں گے

وزیر اعظم جناب نریندر مودی 18اکتوبر کو سہ پہر تقریباً 1:45بجے پرگتی میدان، نئی دہلی میں 90ویں اِنٹرپول جنرل اسمبلی سے خطاب کریں گے۔ اِنٹر پول کی 90ویں جنرل اسمبلی 18 سے 21اکتوبر تک منعقد ہوگی۔ میٹنگ میں اِنٹر پول کے195ممبر ممالک کے نمائند شامل ہوں گے، جن میں وزراء، ممالک کے پولس سربراہان، نیشنل سینٹر بیورو کے سربراہان اور سینیئر پولس افسران شامل ہوں گے۔جنرل اسمبلی اِنٹر پول کی اعلیٰ ترین گورننگ باڈی ہے اور اس کے کام کاج سے متعلق اہم فیصلہ لینے کے لئے سال میں ایک بار میٹنگ کا انعقاد کرتی ہے۔ اِنٹر پول جنرل اسمبلی کی میٹنگ ہندوستان میں تقریباً 25سال کے وقفے کے بعد منعقد ہورہی ہے، اس سے قبل یہ 1997میں منعقد ہوئی تھی۔ہندوستان کی آزادی کے 75ویں سال کی تقریبات کے ساتھ نئی دہلی میں 2022 میں
اسمرتی وَن گجرات کی قوت کی سرگزشت بیان کرتا ہے: وزیر اعظم

وزیر اعظم جناب نریندر مودی نے اس امر پر مسرت کا اظہار کیا ہے کہ عوام 2001 کے زلزلے میں افسوسناک طور پر اپنی زندگیاں گنواچکے لوگوں کو خراج عقیدت پیش کرنے کے لیے اسمرتی ون کا دورہ کر رہے ہیں۔ گجرات انفارمیشن کے ذریعہ کیے گئے ٹوئیٹ کا جواب دیتے ہوئے، وزیر اعظم نے ٹوئیٹ کیا: ’’یہ دیکھ کر خوشی ہوئی۔ اسمرتی وَن ان لوگوں کے لیے ایک خراج عقیدت ہے جنہوں نے 2001 کے زلزلے میں افسوسناک طور پر اپنی زندگیاں گنوادیں۔ یہ گجرات کی قوت کی سرگزشت بھی بیان کرتا ہے۔ آنے والے مہینے کچھ کا دورہ کرنے کے لیے بہترین ہوں گے۔ رَن اُتسو کے ساتھ ساتھ اب ہمارے پاس اسمرتی وَن بھی ہے۔‘‘
وزیر اعظم نے پیرالمپکس کھیلوں کے دوران نشانے بازی میں طلائی تمغہ جیتنے کے لئے اونی لیکھارا کو مبارکباد پیش کی

نئی دہلی، 30 اگست: وزیر اعظم جناب نریندر مودی نے ٹوکیو میں کھیلے جارہے پیرالمپکس گیمز کے دوران نشانے بازی کے مقابلے میں طلائی تمغہ جیتنے کے لئے اونی لیکھارا کو مبارکباد پیش کی ہے۔ وزیر اعظم نے ایک ٹوئیٹ میں کہا؛ ’’ @ اونی لیکھا کی غیر معمولی کارکردگی! سخت محنت سے جیتے گئے طلائی تمغے کے لئے مبارکباد، یہ آپ کی فطرت میں شامل جفاکشی اور نشانے بازی کے کھیل کے تئیں آپ کے جذبے کی وجہ سے ہی ممکن ہو سکا۔ یہ حقیقی طور پر بھارتی کھیلوں کے لئے ایک خصوصی لمحہ ہے۔ آپ کی مستقبل کی کوششوں کے لئے نیک ترین خواہشات پیش کرتا ہوں۔‘‘
جاپان کے وزیر خارجہ کی وزیر اعظم سے خیرسگالی ملاقات

نئی دلّی ، 08 جنوری ؍ جاپان کے وزیر خارجہ ہز ایکسی لینسی مسٹر تارو کو نو نے گزشتہ روز وزیر اعظم جناب نریندر مودی سے خیر سگالی ملاقات کی ۔ مسٹر کو نو نے اکتوبر ، 2018 میں وزیر اعظم مودی کے دورہ جاپان کے بعد، حالیہ مہینوں میں کئے گئے اقداماات کے بارے میں وزیر اعظم کو آگاہ کیا ۔ وزیر اعظم نے اکتوبر ، 2018 میں اپنے کامیاب دورہ جاپان کو گرم جوشی سے یاد کرتے ہوئے بھارت اور جاپان کے درمیان عالمی اشتراک اور خصوصی حکمت عملی کو مزید مضبوط کرنے کے لئے عہد بستگی کا اعادہ کیا ۔ وزیر اعظم نے کہا کہ بھارت جاپان کے ساتھ رواں سال کے آخر میں ہونے والی سالانہ چوٹی کانفرنس کا منتظر ہے ۔ ۔ ۔ ۔ ۔ ۔ ۔
وزیر اعظم نے پیرالمپکس کھیلوں کے دوران نیزہ بازی کے مقابلے میں نقرئی تمغہ جیتنے کے لئے دیویندر جھجھریا کو مبارکباد پیش کی

نئی دہلی، 30 اگست 2021: وزیر اعظم جناب نریندر مودی نے ٹوکیو میں کھیلے جا رہے پیرالمپکس کھیلوں کے دوران نیزہ بازی کے مقابلے میں نقرئی تمغہ جیتنے کے لئے دیویندر جھجھریا کو مبارکباد پیش کی ہے۔ ایک ٹوئیٹ میں، وزیر اعظم نے کہا؛ ’’ @ دیو جھجھریا کی شاندار کارکردگی!ہمارے از حد تجربہ کار ایتھلیٹوں میں سے ایک نے نقرئی تمغہ جیت لیا ہے۔ دیوندر مسلسل بھارت کو فخر کا احساس کرا رہے ہیں۔ انہیں مبارکباد۔ مستقبل کی کوششوں کے لئے انہیں نیک خواہشات۔ # پیرالمپکس‘‘
وزیر اعظم 17 مارچ کو لال بہادر شاستری نیشنل اکیڈمی  آف ایڈ منسٹریشن کے 96 ویں کامن فاؤنڈیشن کورس  کی الوداعی تقریب سے خطاب کریں گے

وزیر اعظم جناب نریندر مودی 17 مارچ کو دوپہر 12 بجے ویڈیو کانفرنسنگ کے ذریعہ لال بہادر شاستری نیشنل اکیڈمی آف ایڈمنسٹریشن (ایل بی ایس این اے اے) کے 96 ویں کامن فاؤنڈیشن کورس کی الوداعی تقریب سے خطاب کریں گے۔وزیر اعظم نے اسپورٹس کمپلیکس کا افتتاح کریں گے اور نو تعمیر ہیپی ویلی کمپلیکس قوم کو وقف کریں گے ۔ 96ویں فاؤنڈیشن کورس ایل بی ایس این اے اے کا مشن کرم یوگی کے اصولوں پر مبنی پہلا کامن فاؤنڈیشن کورس ہے جس میں نئے نصابی مواد شامل کئے گئےہیں۔اس بیچ میں 16سروسز اور 3رائل بھوٹان سروسز (ایڈمنسٹریٹو ،پولیس اور جنگلات) کے 488 او ٹی شامل ہیں۔ نوجوانوں پر مبنی اس بیچ کی مہم جویانہ اور اختراعی صلاحیتوں میں اضافہ کرنے کے لئے مشن کرم یوگی کے اصولوں کی بنیاد پر نیا نصاب تیار کیا گیا ہے۔اس کورس کے دوران تربیت حاصل کرنے والے افسران (اوٹی) کو طالب علم /شہری سے پبلک سرونٹ بنانے پر توجہ مرکوز کی گئی تھی جس کے لئے انہیں ’’سب کا پریاس ‘‘ کے مد نظر پدم ایوارڈ حاصل کرنے والی شخصیات سے ملوایا گیااور گاؤں کا دورہ کروایا گیا تاکہ وہ دیہی ہندوستان کے بارے میں تجربہ حاصل کرسکے۔اس کے علاوہ تربیت حاصل کرنے والے ان افسران کو دورافتادہ / سرحدی علاقوں کے گاؤں کا بھی دورہ کروایا گیا تاکہ وہ ان علاقوں میں رہنے والے لوگوں کو درپیش مسائل کو بھی سمجھ سکیں۔سلسلے وار طریقے سے تعلیم حاصل کرنے اور ذاتی رہنمائی پر مبنی تعلیم حاصل کرنے کے اصول کے مد نظر نصاب کے لئے ماڈیولر اپروچ اختیار کیا گیا ۔صحت کی جانچ کے علاوہ فٹنس ٹیسٹ بھی کرائے گئے تاکہ ’امتحان کے بوجھ سے لدے طلبا‘ کو ’صحت مند نوجوان سول سرونٹ ‘ میں تبدیل کیا جاسکے۔تمام 488 تربیت حاصل کرنے والے افسران کو ’کراؤماگا‘ اور متعدد دیگر کھیلوں میں بھی پہلی سطح کی ٹریننگ دی گئی۔
گریمی ایوارڈ فاتح رکی کیج نے وزیر اعظم سے ملاقات کی

وزیر اعظم جناب نریندر مودی نے گریمی ایوارڈ فاتح بھارتی موسیقار، رکی کیج سے اپنی ملاقات پر مسرت کا اظہار کیا ہے۔ انہیں مستقبل کی کوششوں کے لیے نیک خواہشات پیش کرتے ہوئے، وزیر اعظم نے کہا، ’’موسیقی کے تئیں آپ کا جوش و جذبہ مضبوط تر ہوتا جا رہا ہے۔‘‘ وزیر اعظم نے ٹوئیٹ کیا؛ ’’ @رکی کیج! آپ سے مل کر خوشی ہوئی! موسیقی کے تئیں آپ کا جوش و جذبہ مضبوط تر ہوتا جا رہا ہے۔آپ کی مستقبل کی کوششوں کے لیے نیک ترین خواہشات‘‘
وزیر اعظم نے آج ریکارڈ تعداد میں ہوئی ٹیکہ کاری کی ستائش کی

وزیر اعظم جناب نریندر مودی نے آج ریکارڈ تعداد میں ہوئی ٹیکہ کاری کی ستائش کرتے ہوئے کہا کہ ایک کروڑ کا نشانہ عبور کرنا ایک اہم حصولیابی ہے۔ ایک ٹوئیٹ میں، وزیر اعظم نے کہا؛ ’’آج ریکارڈ تعداد میں ٹیکہ کاری ہوئی! ایک کروڑ کا نشانہ عبور کرنا ایک اہم حصولیابی ہے۔ ٹیکہ لگوانے والے اور ٹیکہ کاری مہم کو کامیاب بنانے والے لوگ تعریف کے قابل ہیں۔‘‘
وزیر اعظم نے ریاست کے یومِ تاسیس  پر  گوا کے عوام کو مبارکباد دی

نئی دلّی ،30 مئی / وزیر اعظم نریندر مودی نے گوا کے عوام کو آج ان کی ریاست کے یوم تاسیس پر مبارکباد دی ہے ۔ وزیر اعظم نے کہا ہے کہ گوا کے عوام کو ان کی ریاست کے یوم تاسیس پر مبارکباد ۔ گوا خوبصورت مناظر اور گرم جوش دلوں کے عوام کی سرزمین ہے ۔ ریاست کئی شعبوں میں بھارت کی ترقی کو مالا مال کر رہی ہے ۔ میں آنے والے برسوں میں گوا کی ترقی میں مسلسل اضافے کی پرارتھنا کرتا ہوں ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ( م ن ۔ و ا ۔ ع ا ) (30-05-2020)
وزیراعظم نریندرمودی کا پہلے آڈٹ دیوس کی تقریب کے موقع پر خطاب

وزیراعظم جناب نریندرمودی نے آج پہلے آڈٹ دیوس کی تقریب کے موقع پر خطاب کیا۔ انہوں نے اس موقع پر سردار ولبھ بھائی پٹیل کے مجسمے کی نقاب کشائی بھی کی، اس موقع پردیگر لوگوں کے علاوہ بھارت کے کمپٹرولر اورآڈیٹرجنرل جناب گریش چندر مورمو بھی موجود تھے۔ اس موقع پرتقریب سے خطاب کرتے ہوئے، وزیر اعظم جناب نریندرمودی نے کہا کہ سی اے جی نہ صرف ممالک کے کھاتوں پر نظر رکھتا ہے بلکہ پیداواری صلاحیت اور کارکردگی کی قدر میں اضافہ بھی کرتا ہے، اس لیے آڈٹ کے دن کے موقع پر غور و خوض اور متعلقہ پروگرام ہماری بہتری اور سدھار کا حصہ ہیں۔ سی اے جی ایک ایسا ادارہ ہے جس کی اہمیت میں اضافہ ہوا ہے اور وقت گزرنے کے ساتھ اس نے ایک میراث پیدا کی ہے۔ وزیراعظم نے مہاتما گاندھی، سردار ولب بھائی پٹیل اوربابا صاحب امبیڈکر کو خراج عقیدت پیش کیا اور کہاکہ ان عظیم ہستیوں نے ہمیں سکھایا ہے کہ بڑے مقاصد کیسے طے کئے جائیں اورانہیں حاصل کیا جائے۔ وزیراعظم نے کہا کہ ایک وقت تھا جب ملک میں آڈیٹنگ کو خدشات اور ڈر و خوف کی نظروں سے دیکھا جاتا تھا۔ 'سی اے جی بنام حکومت'، ہمارے نظام کی عام سوچ بن چکی تھی۔ لیکن، آج یہ ذہنیت بدل چکی ہے۔ آج آڈٹ کو ویلیو ایڈیشن کا ایک اہم حصہ سمجھا جا رہا ہے۔ وزیر اعظم نے کہا کہ اس سے قبل بینکنگ سیکٹر میں شفافیت کے فقدان کی وجہ سے مختلف غلط طور طریقوں پر عمل کیا جاتا تھا۔ جس کانتیجہ یہ نکلا کہ بینکوں کے این پی ایز میں اضافہ ہوتا رہا۔ "آپ اچھی طرح جانتے ہیں کہ کس طرح ماضی میں این پی ایز پرپردہ ڈالا جاتا تھا، تاہم ہم نے پوری ایمانداری کے ساتھ پچھلی حکومتوں کا سچ ملک کے سامنے پیش کیا ہے۔انہوں نے مزید کہاکہ ہم مسائل کا حل تبھی تلاش کریں گے جب ہم مسائل کو پہچانیں گے"۔ وزیر اعظم نے کہاکہ آج ہم ایسا نظام بنا رہے ہیں جس میں 'سرکار سروم' کی سوچ یعنی حکومت کی مداخلت کم ہو رہی ہے، اور آپ کا کام بھی آسان ہو رہا ہے، وزیر اعظم نے آڈیٹرز سے کہا کہ یہ کم سے کم حکومت ، زیادہ سے زیادہ حکمرانی کے مطابق ہے۔ انہوں نے کہا‘‘رابطہ کے بغیر کسٹم، خودبہ خود تجدید، چہرے کے بغیر تشخیص، خدمات کی فراہمی کے لیے آن لائن درخواستیں، ان تمام اصلاحات نے حکومت کی غیر ضروری مداخلت کو ختم کر دیا ہے’’ وزیراعظم نے اس بات پر خوشی کااظہار کیا کہ سی اے جی نے فائلوں میں الجھنے پرپالیاہےاورفائلوں کے بوجھ کو ہلکا کیا ہے۔ انہوں نےکہاکہ "سی اے جی میں جدید طریقہ کارپنانے سےتیزی سے تبدیلی آئی ہے۔ آج آپ جدید تجزیاتی ٹولز(وسیلے)، جغرافیائی مقامی ڈاٹا اور سیٹلائٹ تصاویر کا استعمال کر رہے ہیں’’۔ وزیراعظم نے ملک کی سب سے بڑی وبا کے بارے میں بات کرتے ہوئے کہا کہ ملک کی اس وبا کے خلاف لڑائی بھی غیر معمولی رہی ہے، آج ہم دنیا کا سب سے بڑا ٹیکہ کاری پروگرام چلا رہے ہیں، محض کچھ ہفتہ پہلے ملک میں 100 کروڑ سے زیادہ کووڈ کے ٹیکے لگائے جاچکے ہیں ۔ انہوں نے بتایا کہ سی اے جی ایسے طور طریقوں کا مطالعہ کرسکتی ہے جو اس زبردست لڑائی کے دوران ابھرے ہیں۔ وزیراعظم نے کہاکہ پرانے دور میں معلومات کہانیوں کے ذریعہ پہنچائی جاتی تھیں، کہانیوں کے ذریعہ تاریخ رقم کی جاتی تھی، لیکن آج اکیسویں صدی میں ڈیٹا ہی معلومات ہے اور آنے والے دور میں ہماری تاریخ کو ڈیٹا کے ذریعہ دیکھا اور سمجھا جائے گا ۔انہوں نے مزید کہاکہ مستقبل میں اعداد وشمار تاریخ کا تعین کریں گے۔
وزیر اعظم نے جناب کلدیپ راج گپتا کی رحلت پر رنج و غم کا اظہار کیا

وزیر اعظم جناب نریندر مودی نے جموں وکشمیر کے مقبول عام قائد جناب کلدیپ راج گپتا کی رحلت پر رنج و غم کا اظہار کیا ہے۔ وزیر اعظم نے کہا کہ جناب کلدیپ راج گپتا نے اپنی زندگی عوام کی فلاح و بہبود اور سماجی اختیارکاری کے لیے وقف کر دی تھی۔ وزیر اعظم نے ٹوئیٹ کیا: ’’جموں و کشمیر کے بھاجپا کے مقبول عام قائد کلدیپ راج گپتا جی کی رحلت سے بہت دکھ ہوا۔ انہوں نے اپنی زندگی عوام کی فلاح و بہبود اور سماجی اختیارکاری کے لیے وقف کر دی تھی۔ ایشور رنج و غم کی اس گھڑی میں ان کے اہل خانہ اور مندوبین کو سہارا دے۔ اوم شانتی!‘‘
وزیراعظم نے  سابق صدر بھارت رتن جناب پرنب مکھرجی کے انتقال پر تعزیت کا اظہار کیا

نئی دہلی، 31 اگست 2020، وزیراعظم نے سابق صدر بھارت رتن جناب پرنب مکھرجی کے انتقال پر تعزیت کا اظہار کیا ہے۔ وزیراعظم نے کہا ‘‘بھارت رتن جناب پرنب مکھرجی کے انتقال پر بھارت غم زدہ ہے۔ انہوں نے ہمارے ملک کی ترقی کی راہ میں ایسے نشانات چھوڑے ہیں جنہیں مٹایا نہیں جاسکتا۔ وہ ایک بہترین اسکالر ، ایک ْقد آور سیاست داں تھے۔ ان کے مداحوں میں تمام سیاسی جماعتوں اور سماج کے تمام طبقوں کے لوگ شامل ہیں۔ اپنے کئی دہائیوں میں پھیلے سیاسی سفر کے دوران جناب پرنب مکھرجی نے اہم اْقتصادی اور اسٹریٹجک وزارتوں میں شاندار خدمات انجام دیں ہیں۔ و ہ ایک بہترین رکن پارلیمنٹ تھے اور ہمیشہ تیار رہتے تھے اور انتہائی حاضر جواب تھے۔ صدر جمہوریہ ہند کے طور پر جناب پرنب مکھرجی نے راشٹرپتی بھون کو عام شہریوں کے لئے مزید قابل رسائی بنایا۔ انہوں نے پریزیڈنٹ ہاؤس کو آموزش، اختراع، ثقافت، سائنس اور ادب کا ایک مرکز بنایا۔ میں اہم سیاسی معاملات پر ان کے دانش مندانہ مشورے کو کبھی نہیں بھولوں گا۔ سال 2014 میں دلی میں میں نیا تھا۔ پہلے دن سے ہی مجھے جناب پرنب مکھرجی کی رہنمائی ، مدد اور آشیرواد حاصل رہا۔ ان کے ساتھ میں نے جو بات کی تھی وہ میرے ہمیشہ ایک سرمایہ رہے گی۔ ان کے اہل خانہ ، دوستوں، مداحوں اور بھارت بھر میں پھیلے ان کے حامیوں کے لئے میں تعزیت کا اظہار کرتا ہوں۔ اوم شانتی’’۔ س م ن۔ ا گ۔ن ا۔ (31-08-2020)
وزیر اعظم نے پیرالمپکس کھیلوں کے دوران نیزہ بازی کے مقابلے میں کانسے کا تمغہ جیتنے کے لئے سندر سنگھ گرجر کو مبارکباد پیش

نئی دہلی، 30 اگست 2021: وزیر اعظم جناب نریندر مودی نے، ٹوکیو میں پیرالمپکس کھیلوں کے دوران نیزہ بازی کے مقابلے میں کانسے کا تمغہ جیتنے کے لئے سندر سنگھ گرجر کو مبارکباد پیش کی ہے۔ ایک ٹوئیٹ میں، وزیر اعظم نے کہا: ’’ @سندر ایس گرجر کے ذریعہ کانسے کا تمغہ جیتنے پر بھارت از حد مسرور ہے۔ انہوں نے غیر معمولی شجاعت اور عزم کا مظاہرہ کیا ہے۔ انہیں مبارکباد۔ میری طرف سے نیک خواہشات۔# پیرالمپکس‘‘
وزیر اعظم نے مردوں کے 57 کلوگرام زمرے کے مقابلے میں کانسے کا تمغہ جیتنے پر ہندوستانی باکسر محمد حسام الدین کو مبارکباد دی

وزیر اعظم جناب نریندر مودی نے برمنگھم سی ڈبلیو جی 2022 میں مردوں کے 57 کلوگرام زمرے کے مقابلے میں کانسے کا تمغہ جیتنے پر ہندوستانی باکسر محمد حسام الدین کو مبارکباد دی ہے۔ وزیر اعظم نے ٹویٹ کیا؛ ”محمد حسام الدین ایک بہترین باکسر ہیں جنھوں نے کھیلوں کے کئی مقابلوں میں کامیابی حاصل کی ہے۔ شاندار تکنیک اور لچک کے جذبے سے چلنے والے، اس روشن کھلاڑی نے برمنگھم میں مردوں کے 57 کلوگرام زمرے کے مقابلے میں کانسے کا تمغہ جیتا ہے۔ انھیں بہت مبارک ہو۔ #Cheer4India“
مرکزی کابینہ نے 15 نومبر کو جن جاتیہ گورو دیوس کے طور پر اعلان کرنے کو منظوری دی

وزیر اعظم جناب نریندر مودی کی صدارت میں مرکزی کابینہ نے آج 15 نومبر کو جن جاتیہ گورو دیوس کے طور پر اعلان کرنے کو منظوری دے دی ہے۔ یہ تین بہادر آدیواسی مجاہدین آزادی کی یادگار کو وقف ہے تاکہ آنے والی نسلیں ملک کے تئیں ان کی قربانیوں کے بارے میں جان سکیں۔ سنتھال، تامار، کول، بھیل، کھاسی اور میزو جیسی کئی قبائلی برادریوں کے ذریعے مختلف تحریکوں کے ذریعے بھارت کی جدوجہد آزادی کو مضبوط کیا گیا تھا۔ قبائلی برادریوں کی انقلابی تحریکوں اور جدوجہد کو ان کی بے پناہ ہمت اور اعلیٰ قربانیوں کی وجہ سے جانا جاتا ہے۔ ملک کے مختلف علاقوں میں برطانوی نو آبادیات کے خلاف آدیواسی تحریکوں کو قومی جدوجہد آزادی سے جوڑا گیا اور اس نے پورے ملک میں ہندوستانیوں کو آزادہ کیا۔ حالانکہ، ملک کے زیادہ تر لوگوں کو ان آدیواسی شخصیات کے بارے میں زیادہ معلومات نہیں ہے۔ سال 2016 کی یوم آزادی کے موقع پر وزیر اعظم جناب نریندر مودی کی تقریر کے مطابق، حکومت ہند نے ملک بھر میں 10 قبائلی مجاہدین آزادی کے میوزیم کو منظوری دی ہے۔ 15 نومبر کو جناب برسا منڈا کی جینتی ہوتی ہے، جن کی ملک بھر کی آدیواسی برادریوں کے ذریعے بھگوان کے طور پر پوجا کی جاتی ہے۔ برسا منڈا نے برطانوی نوآبادیاتی حکومت کے ظالمانہ نظام کے خلاف بہادری سے لڑائی لڑی اور ’اُلگولان‘ (انقلاب) کی اپیل کرتے ہوئے برطانوی استحصال کے خلاف تحریک کی قیادت کی۔ کابینہ کا آج کا یہ اعلان آدیواسی برادریوں کی قابل فخر تاریخ اور تہذیبی وراثت کو قبولیت فراہم کرتی ہے۔ یہ جن جاتیہ گورو دیوس ہر سال منایا جائے گا اور تہذیبی وراثت کے تحفظ اور شجاعت، مہمان نوازی اور قومی افتخار کی ہندوستانی قدروں کو فروغ دینے کے لیے آدیواسیوں کی کوششوں کو منظوری دے گی۔ رانچی میں قبائلی مجاہدین آزادی میوزیم کا افتتاح وزیر اعظم جناب نریندر مودی کے ذریعے کیا جائے گا جہاں بھگوان برسا منڈا نے آخری سانس لی تھی۔ حکومت ہند نے قبائلی لوگوں، ثقافت اور حصولیابیوں کی قابل افتخار تاریخ کے 75 سال پورے ہونے کا جشن اور اس کا اتسو منانے کے لیے 15 نومبر سے 22 نومبر 2021 تک ہفتہ بھر چلنے والی تقریب کے انعقاد کا منصوبہ بنایا ہے۔ اس پروگرام کے حصہ کے طور پر، ریاستی حکومتوں کے ساتھ مشترکہ طور پر کئی سرگرمیوں کا منصوبہ بنایا گیا ہے۔ ہر ایک سرگرمی کا بنیادی موضوع ہندوستانی جدوجہد آزادی میں قبائلی لوگوں کی حصولیابیوں، حکومت ہند کے ذریعے تعلیم، صحت، معاش، بنیادی ڈھانچے اور ہنرمندی کی تعمیر کے لیے کیے گئے متعدد فلاحی اقدام کو نمایاں کرنا ہے۔ ان پروگراموں میں بے مثال آدیواسی تہذیبی وراثت، جدوجہد آزادی میں ان کے تعاون، رسم و رواج، حقوق، روایات، پکوان، صحت، تعلیم اور معاش کو بھی نمایاں کیا جائے گا۔
یوگ کی خوبصورتی اس کی سادگی میں پنہاں ہے: وزیر اعظم

وزیر اعظم جناب نریندر مودی نے کہا ہے کہ یوگ کی خوبصورتی اس کی سادگی میں پنہاں ہے۔ انہوں نے کہا کہ یوگ گھر کے علاوہ ، کام کاج کے وقفہ کے دوران یا کچھ لوگوں کے ساتھ مل کر کیا جا سکتا ہے۔ انہوں نے مزید کہا کہ یوگ کے لیے ایک چٹائی اور خالی جگہ درکار ہوتی ہے۔ وزیر اعظم نے ٹوئیٹ کیا: ’’یوگ کی خوبصورتی اس کی سادگی میں پنہاں ہے۔ آپ کو یوگ کے لیے بس ایک چٹائی اور خالی جگہ درکار ہوتی ہے۔ یوگ کو گھر کے علاوہ آپ کام کاج کے وقفہ کے دوران یا پھر کچھ لوگوں کے ساتھ مل کر بھی کر سکتے ہیں۔ مجھے امید ہے کہ آپ اس کی باقاعدگی کے ساتھ مشق کریں گے۔۔۔۔‘‘
مرکزی کابینہ نے انسٹی ٹیوٹ آف چارٹرڈ اکاؤنٹینٹس آف انڈیا (آئی سی اے آئی) اور انسٹی ٹیوٹ آف پروفیشنل اکاؤنٹینٹس آف روس (آئی پی اے آر) کے درمیان مفاہمت نامہ کو منظوری دی

وزیر اعظم جناب نریندر مودی کی صدارت میں مرکزی کابینہ نے انسٹی ٹیوٹ آف چارٹرڈ اکاؤنٹینٹس آف انڈیا (آئی سی اے آئی) اور انسٹی ٹیوٹ آف پروفیشنل اکاؤنٹینٹس آف روس (آئی پی اے آر) کے درمیان مفاہمت نامہ پر دستخط کرنے کو منظوری دی ہے۔ تفصیلات: انسٹی ٹیوٹ آف چارٹرڈ اکاؤنٹینٹس آف انڈیا (آئی سی اے آئی) اور انسٹی ٹیوٹ آف پروفیشنل اکاؤنٹینٹس آف روس (آئی پی اے آر) کے درمیان اس مفاہمت نامہ پر دستخط کرنے کی منظوری سے پروفیشنل اکاؤنٹینسی کی ٹریننگ، پیشہ ورانہ اخلاقیات، تکنیکی تحقیق، اکاؤنٹنگ سے متعلق علم کی پیش رفت، پیشہ ور اور دانشورانہ ترقی کے شعبوں میں باہمی تعاون قائم کرنے میں مدد ملے گی۔ نفاذ کی حکمت عملی اور اہداف: اس مجوزہ مفاہمت نامہ (ایم او یو) کا مقصد پروفیشنل اکاؤنٹینسی کی ٹریننگ، پیشہ ورانہ اخلاقیات،تکنیکی تحقیق، اکاؤنٹینٹس کی پیشہ ورانہ ترقی کے سلسلے میں خیالات و معلومات کے تبادلہ سے اکاؤنٹینسی پیشہ کے معاملوں میں تعاون کو مضبوط بنانا ہے۔ اس مفاہمت نامہ کا مقصد سیمیناروں، کانفرنسوں اور دونوں فریقین کے لیے باہمی طور پر مفید مشترکہ سرگرمیوں کے ذریعے باہمی تعاون کو فروغ دینا اور دنیا میں اس پیشہ کو فروغ دینے کے لیے ہندوستان اور روس میں اکاؤنٹینسی کے پیسہ کی ترقی کے بارے میں جدید ترین معلومات مہیا کرانا ہے۔ دونوں فریقین اطلاعات سے متعلق امداد کے ذریعے ایک دوسرے کی ویب سائٹس کو آپس میں جوڑیں گے۔ بنیادی اثرات: آئی سی اے آئی اور آئی پی اے آر کے درمیان اس مفاہمت نامہ سے آئی سی اے آئی کے ممبران اور دونوں متعلقہ اداروں کے بہتر مفادات کے لیے آپس میں مفید تعلقات بنانے کے لیے آئی سی اے آئی ممبران کے امکانات کے سلسلے میں اضافی حوصلہ افزائی فراہم کرنے کی امید ہے۔ اس مفاہمت نامہ سے آئی سی اے آئی اکاؤنٹینسی کے پیشہ میں خدمات کی برآمدات کے ذریعے روس کے ساتھ شراکت داری کو مضبوطی عطا کرنے کے قابل ہوگا۔ فائدہ: آئی سی اے آئی کے ممبران متعدد ممالک کے مختلف اداروں میں متوسط سے لیکر اعلیٰ سطحی عہدوں پر فائز ہیں، جو کسی ملک کے متعلقہ اداروں کے فیصلہ/ پالیسی سازی کی حکمت عملیوں کو متاثر کر سکتے ہیں۔ آئی سی اے آئی دنیا کے 45 ممالک کے 68 شہروں میں چیپٹروں اور نمائندگان کے دفاتر کے اپنے وسیع نیٹ ورک کے ذریعے متعلقہ ممالک میں جاری روایات کو شیئر کرکے اہم رول ادا کرنے کے لیے پابند عہد ہے، جس سے حکومت ہند غیر ملکی سرمایہ کاری کو راغب کرنے اور انہیں ہندوستان میں اپنا سیٹ اپ قائم کرنے کے لیے حوصلہ افزائی فراہم کرنے کی خاطر ان روایات کو اپنا سکے۔ اس مفاہمت نامہ سے کارپوریٹ امور کی وزارت، انسٹی ٹیوٹ آف چارٹرڈ اکاؤنٹینٹس آف انڈیا (آئی سی اے آئی) اور انسٹی ٹیوٹ آف پروفیشنل اکاؤنٹینٹس آف روس (آئی پی اے آر) مستفید ہوں گے۔ پس منظر: انسٹی ٹیوٹ آف چارٹرڈ اکاؤنٹینٹس آف انڈیا (آئی سی اے آئی) ہندوستان میں چارٹرڈ اکاؤنٹیٹس کے پیشہ کے ریگولیشن کے لیے چارٹرڈ اکاؤنٹینٹس قانون، 1949 کے تحت قائم ایک آئینی ادارہ ہے۔ آئی سی اے آئی نے چارٹرڈ اکاؤنٹینٹس کے پیشہ کو آگے بڑھانے کے لیے تعلیم، پیشہ ورانہ ترقی، اعلیٰ اکاؤنٹنگ کے رکھ رکھاؤ، آڈٹنگ اور اخلاقی معیاروں کے شعبے میں وسیع تعاون فراہم کیا ہے، جسے عالمی طور پر منظوری حاصل ہے۔ انسٹی ٹیوٹ آف پروفیشنل اکاؤنٹینٹس آف روس (آئی پی اے آر) اکاؤنٹینٹس کا سب سے بڑا غیر منافع بخش ادارہ ہے۔
وزیر اعظم نے کے کے  ، کے نام سے مشہور ،معروف  گلوکار کرشن کمار کناتھ کے انتقال پر تعزیت کا اظہار کیا

وزیر اعظم جناب نریندر مودی نے کے کے، کے نام سے مشہور،معروف گلو کار کرشن کمار کناتھ کے انتقال پر تعزیت کا اظہار کیا ہے۔جناب مودی نے کہا کہ ان کے گیت سبھی عمر کے لوگوں کے جذبات کے ایک وسیع سلسلے کی عکاسی کرتے ہیں۔وزیر اعظم نے ایک ٹوئیٹ میں کہا : ’’کے کے، کے نام سے مشہور ،معروف گلوکار کرشن کمار کناتھ کے بے وقت انتقال سے رنجیدہ ہوں۔ان کے گیتوں نے سبھی عمر کے لوگوں کے جذبات کے ایک وسیع سلسلے کی عکاسی کی۔ہم انہیں ان کے گیتوں کے توسط سے ہمیشہ یاد رکھیں گے ،ان کے اہل خانہ اور مداحوں کے تئیں میری تعزیت ۔اوم شانتی ‘‘
وزیراعظم نے آتم نربھر بھارت انّوویشن چیلنج کاآغاز کیا

نئی دہلی:04 جولائی، 2020: وزیراعظم جناب نریندر مودی نے بہترین ہندوستانی ایپس جو کہ شہریوں کے ذریعے پہلے ہی استعمال کیے جارہے ہیں اور جس کے پاس آگے بڑھنے اور متعلقہ زمروں میں عالمی درجے کا ایپس بننے کی صلاحیت ہے، کی شناخت کرنے کیلئے آتم نربھر بھارت انّوویشن چیلنج کا آغاز کیا ہے۔ وزیراعظم نے کہا کہ ‘‘ہندوستان میں تیار کردہ عالمی درجے کا ایپس بنانے کیلئے ٹیکنالوجی اور اسٹارٹ اپ برادری میں آج زبردست جوش وخروش ہے۔ان کے افکار وخیالات اور مصنوعات میں آسانی فراہم کرنے کیلئے @GoI_MeitY اور @AIMtoInnovate آتم نربھربھارت ایپ انّوویشن چیلنج لانچ کررہی ہے۔ اگر آپ کے پاس ایسا کام کرنے والا پروڈکٹ ہے یا اگر آپ محسوس کرتے ہیں کہ آپ کے پاس اس طرح کے پروڈکٹ تیار کرنے کا وژن اور مہارت ہے تو یہ چیلنج آپ کے لئے ہے۔میں ٹیکنالوجی برادری کے اپنے تمام دوستوں سے زور دیکر کہنا چاہتا ہوں کہ وہ اس میں حصہ لیں’’۔